Document ID: 31982L0883

Id-Direttiva tal-Kunsill
tat-3 ta’ Diċembru 1982
fuq il-proċeduri ta’ sorveljanza u monitoraġġ ta’ ambjenti milquta mill-iskart ta’ l-industrija tad-diossidu ta’ titanju
(82/883/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 100 u 235 tiegħu,
Wara li kkunsidra d-Direttiva tal-Kunsill 78/176/KEE ta’ l-20 ta’ Frar 1978 fuq l-iskart mill-industrija tad-diossidu tat-titanju [1], u b’mod partikolari l-Artikolu 7(3) tagħha,
Wara li kkunsidra l-proposta mill-Kummisjoni [2],
Wara li kkunsidra l-opinjoni tal-Parlament Ewropew [3];
Wara li kkunsidra l-opinjoni tal-Kunsill Ekonomiku u Soċjali [4],
Billi, irrespettivament mill-metodu u l-estenzjoni tat-trattament ta’ l-skart mill-industrija tad-dijossidu tat-titanju, ir-rimi, it-tfigħ, ħażna fuq, ittippjar fuq jew injezzjoni fl-art ta’ dawn it-tipi ta’ l-iskart, għandhom jkunu akkompanjati b’miżuri tas-sorveljanza u monitraġġ ta’ l-ambjenti kkonċernati mil-lat fiżiku, kimiku, bioloġiku u ekoloġiku;
Billi, biex isir monitoraġġ tal-kwalità ta’ dawn l-ambjenti, għandhom jittieħdu kampjuni b’frekwenza minima biex il-parametri speċifikati fl-Annessi jistgħu jitkejlu; billi n-numru ta’ dawn l-operazzjonijiet ta’ kampjunatura jistgħu jitnaqqsu fid-dawl tar-riżultati miksuba; billi, biex ikun assigurat li l-monitoraġġ hu effettiv, għandhom jittieħdu wkoll kampjuni jekk jkun possibbli f’żona meqjusa li mhix affettwata b’dan ir-rimi in kwistjoni;
Billi, fir-rigward ta’ l-analiżijiet magħmula mill-Istati Membri, għandhom ikunu iffissati metodi ta’ referenza komuni ta’ kejl għad-determinazzjoni ta’ valuri parametriċi li jfissru l-karateristiċi fiżiċi, kimiċi, bioloġiċi u ekoloġiċi ta’ l-ambjenti kkonċernat;
Billi, għas-sorveljanza u monitoraġġ ta’ l-ambjenti affettwati, l-Istati Membri jistgħu f’kull żmien jfasslu parametri oħra flimkien ma’ dawk mfassla b’din id-Direttiva;
Billi jenħtieġ li jkunu definit id-detalji tal-metodi tas-sorveljanza u monitoraġġ li l-Istati Membri jikkommunikaw lill-Kummissjoni; billi l-Kummissjoni għandha, bil-qbil minn qabel ta’ l-Istati Membri, tippubblika rapport konsolidat fuq dawn id-dettalji;
Billi f’ċerti ċirkostanzi naturali jista’ jkun diffiċli li jsiru l-operazzjonijiet tas-sorveljanza u monitoraġġ, u b’mod xieraq, għandha issir dispożizzjoni għad-deroga, f’ċerti każi, minn din id-Direttiva;
Fejn progress tekniku u xjentifiku jista’ jiħtieġ l-adattament ta’ malajr ta’ ċerti dispożizzjonijiet li jinsabu fl-Anness; billi biex tkun faċilitata l-implimentazzjoni tal-miżuri meħtieġa għandha tkun preskritta proċedura li tistabbilixxi kooperazzjoni fil-qrib bejn l-Istati Membri u l-Kummissjoni permezz ta’ Kumitat fuq l-adattament għall-progress xjentifiku u tekniku,
ADOTTAT DIN ID-DIRETTIVA:
L-Artikolu 1
Din id-Direttiva tippreskrivi, skond l-Artikolu 7(3) tad-Direttiva 78/176/KEE, il-proċeduri għas-sorveljanza u monitoraġġ fuq l-effetti fuq l-ambjent, waqt li jikkunsidraw l-aspetti fiżiċi, kimiċi, bioloġiċi u ekoloġiċi, ir-rimi, it-tfigħ, l-ħażna fuq, l-ittippjar fuq jew l-injezzjoni fl-art ta’ l-iskart mill-industrja tad-diossidu tat-titanju.
L-Artikolu 2
Għall-finijiet ta’ din id-Direttiva:
- "Ambjenti affettwati" jfisser l-ilma, wiċċ l-art u s-saffi ta’ taħt l-art u l-arja li fiha jew ġo liema l-iskart ta’ l-industrija tad-diossidu tat-titanju huwa mormi, mitfugħ, maħżun, ittippjat jew injettat,
- "post ta’ kampjun" tfisser il-post li fih jittieħdu l-kampjuni.
L-Artikolu 3
1. Il-parametri applikabbli għas-sorveljanza u monitoraġġ msemmi fl-Artikolu 1 huma speċifikati fl-Annessi.
2. Meta parametru jidher fil-kolonna "fid-determinazzjoni mandatarja" ta’ l-Annessi, għandhom isiru kampjunatura u analiżi tal-kampjuni fir-rigward tal-komponenti ambjentali indikati.
3. Meta parametru jidher fil-kolonna "fid-determinazzjoni mhux obbligatorja" fl-Annessi, l-Istati Membri għandhom, jekk jikkunsidraw li hu meħtieġ, jagħmlu l-kampjunatura u l-analiżi ta’ kampjuni għall-iskopijiet tal-komponenti ambjentali indikati.
L-Artikolu 4
1. L-Istati Membri għandhom iwettqu sorveljanza u monitoraġġ ta’ l-ambjenti affettwati u ta’ żona fil-qrib li jitqiesu li ma humiex affettwati, wara li jitqiesu speċjalment il-fatturi ambjentali lokali u l-mod tar-rimi, i.e. jekk huwiex kull tant żmien jew kontinwu.
2. Ħlief fejn hu speċifikat b’mod ieħor fl-Annessi, l-Istati Membri għandhom jiddeterminaw każ b’każ is-siti eżatti minn fejn l-kampjuni għandhom jittieħdu, id-distanza ta’ dawn is-siti mill-eqreb post fejn jintrema dan it-tniġġis u l-fond jew l-għoli fejn għandhom jittieħdu l-kampjuni.
Il-kampjuni għandhom jittieħdu fl-istess post u fond u taħt l-istess kondizzjonijiet fil-kors ta’ operazzjonijiet ta’ kampjunatura suċċessivi, per ezempju fil-każ ta’ ibħra tal-frugħ, fl-istess ħin fir-rigward ta’ l-ogħla frugħ, koeffiċjent tal-frugħ.
3. Għall-monitoraġġ u l-ispezzjoni ta’ l-ambjenit affettwati, l-Istati Membri għandhom jiddeterminaw il-frekwenza tal-kampjunatura u l-analiżi tal-kampjuni elenkati fl-Annessi.
Għal parametri fejn d-determinazzjoni hija mandatorja, il-frekwenza tal-kampjunatura u l-analiżi ma għandhiex tkun inqas mill-frekwenzi indikati fl-Annessi. Iżda, la darba l-imġieba, destinazzjoni u l-effetti ta’ l-iskart ġew determinati, sa kemm hu possibbli, u sakemm ma hemmx deterjorazzjoni sinnifikanti fil-kwalità ta’ l-ambjent, l-Istati Membri jistgħu jipprovdu għal frekwenza ta’ kampjunatura u analiżi inqas minn dawn il-frekwenzi. Jekk ikun hemm xi deterjorazzjoni sinnifikani sussegwenti fl-ambjent b’riżultat ta’ l-iskart jew kull tibdil fl-operazzjoni tar-rimi, l-Istat Membru għandu jerġa’ jmur lura għall-frekwenza ta’ kampjunatura u analiżi mhux inqas minn dak speċifikati fl-Annessi. Jekk Stat Membru jqis li hu neċċessarju jew konsiljabbli, jista’ jiddistingwi bejn parametri differenti, bl-applikazzjoni ta’ dan is-subparagrafu ma dawk il-parametri fejn l-ebda deterjorazzjoni sinnifikanti fil-kwalità ta’ l-ambjent ma ġiet irrekkordjata.
4. Għall-monitoraġġ u l-inspezzjoni ta’ żona xierqa fil-qrib meqjusa li mhiex affettwat, it-tfassil ta’ sistema tal-frekwenza tal-kkampjunatura u l-analiżi għandha tkun stmata mill-Istati Membri. Meta Stat Membru jsib li mhux possibbli li ssir identifikazzjoni ta’ tali żona fil-qrib, għandu jinforma lill-Kummissjoni b’hekk.
L-Artikolu 5
1. Il-metodi tar-referenza ta’ kejl għad-determinazzjoni tal-valuri parametriċi huma speċifikati fl-Annessi. Laboratorji li jużaw metodi oħra għandhom jassiguraw li r-riżultati miksuba huma kompatibbli.
2. Il-kontenituri użati biex jinġarru l-kampjuni, l-aġenti jew il-metodi użati biex jippreservaw parti ta’ kampjun bil-għan li jsir l-analiżi ta’ parametru jew iżjed, it-trasport u l-ħażna ta’ kampjuni u l-preparazzjoni tagħhom għall-analiżi għandha tkun tali li ma jaffettwax sinnifikativament ir-riżultati ta’ l-analiżi.
L-Artikolu 6
Għas-sorveljanza u l-monitoraġġ ta’ l-ambjenti affettwati, l-Istati Membri jistgħu, f’kull ħin, jfaslu parametri oħra flimkien ma’ dawk imfassla f’din id-Direttiva.
L-Artikolu 7
1. Ir-rapport li kull Stat Membru hu obbligat li jagħti lill-Kummissjoni skond l-Artikolu 14 tad-Diretttiva 78/176/KEE għandu jkun fih dettalji ta’ l-operazzjonijiet ta’ sorveljanza u monitoraġġ magħmula minn entitajiet magħżula skond l-Artikolu 7(2) ta’ dik id-Direttiva. Dawn id-dettalji għandhom, fir-rigward ta’ kull ambjent affettwat, jinkludi l-informazzjoni li ġejja:
- deskrizzjoni tal-post tal-kampjunatura, inkluż il-fatturi permanenti, li jistgħu jingħataw kodiċi, u informazzjoni oħra amministrattiva u ġeografika. Din l-infomrazzjoni għandha tiġi provduta biss la darba l-post tal-kampjunatura huwa determinat,
- deskrizzjoni tal-metodi tal-kampjunatura użati,
- ir-riżultati tal-kejl tal-parametri li d-dterminiazzjoni tagħhom hija mandatorja u, fejn l-Istati Membri jqisuh li hu utenti, kif ukoll il-parametri li d-determinazzjoni tagħhom ma hijiex obbligatorja,
- il-metodi ta’ kejl u analiżi użati u, fejn hu xieraq, il-limiti tagħhom tal-kxif, l-eżattezza u l-preċiżjoni,
- tibdil, adottat skond l-Artikolu 4(3), fil-frekwenza tal-kampjunatura u l-analiżi.
2. L-ewwel sett ta’ data li tiġi kkommunikata bis-saħħa tal-paragrafu 1 għandu jinġabar waqt it-tielet sena wara n-notifikazzjoni ta’ din id-Direttiva.
3. Il-Kummissjoni għandha, b’ftehim minn qabel ma’ l-Istat Membru ikkonċernat, tippubblika sommarju ta’ l-informazzjoni mgħoddija lilha.
4. Il-Kummissjoni għandha tagħmel stima ta’ l-effetività tal-proċedura tas-sorveljanza u monitoraġġ ta’ l-ambejnti affettwati u għandha - mhux iktar tard minn sitt snin wara n-notifikazzjoni ta’ din id-Direttiva - tqiegħed quddiem il-Kunsill, jekk ikun xieraq, proposti biex isir titjib ta’ din il-proċedura u, jekk ikun meħtieġ, biex issir l-armonizzazjoni tal-metodi tal-kejl inkluż l-limitu tagħhom tal-kxif, l-eżattezza u l-preċiżjoni u l-metodi tal-kampjunatura tagħhom.
L-Artikolu 8
L-Istati Membri jistgħu jidderrogaw minn din id-Direttiva fil-każ ta’ għarar jew diżastru naturali jew minħabba kondizzjonijiet tat-temp eċċezzjonali.
L-Artikolu 9
L-emendi meħtieġa biex isir l-adattament ta’ l-Annessi rigward:
- il-parametri elenkati fil-kolonna "tad-determinazzjoni mhux obbligatorja",
- metodi ta’ referenza ta’ kejl,
għal progress xjentifiku u tekniku għandhom ikunu adottati skond il-proċedura imfassla fl-Artikolu 11.
L-Artikolu 10
1. Kumitat fuq l-adattament għall-progress tekniku (minn hawn ‘il quddiem magħruf bħala "l-kumitat"), li jikkonsisti f’rappreżentanti ta’ l-Istati Membri u immexxi minn rappreżentanti tal-Kummissjoni, huwa b’dan stabbilit.
2. Il-kumitat għandu jfassal ir-regoli tal-proċedura tiegħu.
L-Artikolu 11
1. Fejn il-proċedura preskritta f’dan l-Artikolu għandha tkun segwita, il-kwistjoni għandha tintbagħat lill-kumitat mill-president tal-kumitat, jew fuq l-inizjattiva tiegħu stess jew mat-talba tar-rappreżentant ta’ l-Istat Membru.
2. Ir-rappreżentant tal-Kummissjoni għandu jagħti lill-kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu f’terminu stabbilit mill-president waqt li titqies ta’ l-urġenza tal-kwistjoni. Opinjonijiet għandhom jingħataw b’maġġoranza ta’ 45 vot, il-voti ta’ l-Istati Membri għandhom jitkejlu skond kif hu provdut fl-Artikolu 148(2) tat-Trattat. Il-president ma għandux jivvota.
3. (a) Fejn il-miżuri maħsuba huma skond l-opinjoni tal-kumitat, il-Kummissjoni għandha tadottahom.
(b) Fejn il-miżuri maħsuba ma humiex skond l-opinjoni tal-kumitat, jew jekk l-ebda opinjoni ma tingħata, il-Kummissjoni għandha, mingħajr dewmien, tagħti lill-Kunsill proposta tal-miżuri li għandhom jittieħdu. Il-Kunsill għandu jaġixxi bil-maġoranza kwalifikata.
(c) Jekk il-Kunsill ma jkunx aġixxa fi żmien tliet xhur mis-sottomissjoni lilu tal-proposti, il-miżuri proposti għandhom ikunu adottati mill-Kummissjoni.
L-Artikolu 12
Punt (ċ) ta’ l-Artikolu 8(1) tad-Direttiva 78/176/KEE huwa b’dan mibdul b’dan li ġej:
"(c) jekk ir-riżultati tal-monitoraġġ li l-Istati Membri huma obbligati li jwettqu fl-ambjent ikkonċernat jikxfu deterjorazzjoni fiż-żona taħt il-konsiderazzjoni, jew"
.
L-Artikolu 13
Fejn l-eliminazzjoni ta’ l-iskart tirrekjedi li, skond l-Artikolu 4(1) tad-Direttiva 78/176/KEE, l-awtoritajiet kompetenti ta’ iktar minn Stat Membru wieħed għandhom joħorġu awtorizzazzjonijiet minn qabel, l-Istati Membri involuti għandhom jikkonsultaw lil xulxin fuq il-kontenut u l-implimentazzjoni tal-programm ta’ monitoraġġ.
L-Artikolu 14
1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonjiet amministrattivi neċessarji biex ikunu konformi ma’ din id-Direttiva fi żmien sentejn wara n-notifikazzjoni tagħha. Huma għandhom jinforrmaw minnufih lill-Kummissjoni b’dan.
2. L-Istati Membri għandhom jikkomunikaw lill-Kummissjoni it-test tad-dispożizzjonijiet ewlenin tal-liġi nazzjonali li jadottaw fil-qasam gvernat b’din id-Direttiva.
L-Artikolu 15
Din id-Direttiva hija indirizzata lill-Istati Membri.
Magħmula fil-Brussel, fit-3 ta’ Diċembru 1982.

Labels: 12
1
20